runetrust/blame-folketinget-dk huggingface dataset:
Frank Aaen (EL), 2006-01-26:
Ja, der er jo allerede nu blevet afsløret fangekældre og tortur, og mange af Saddams torturbødler er kommet i arbejde igen under det nye styre; der er skabt en borgerkrigslignende situation; der er opstået en religiøs fanatisme; og der er afsløret et voldsomt tyveri af irakiske olierigdomme og andre rigdomme.
Flemming Bonne (SF), 2009-03-12:
Derfor vil jeg gerne bede om, at vi nu får svar på det spørgsmål, der er stillet en gang før, nemlig om Venstre vil være med til at lave en pulje, om man i stedet for at fjerne anlægsloftet så vil lave en pulje, der skal styres af Dansk Folkeparti.
Per Stig Møller (KF), 2004-12-14:
Hr. Søren Krarups historie er jo fuldstændig rigtig – Tyrkiet ved Wiens porte, 1683 tror jeg – men vi skal bare være opmærksomme på, at Tyrkiet jo efter første verdenskrig ændrede kurs, ønskede at blive europæisk i modsætning til den øvrige islamiske verden, så der skete et skift.
Tom Behnke (FP), 1999-04-14:
Hr. Kofod-Svendsen har i hvert fald evnen til at se det bedste i alle mennesker, men hvis hr. Kofod-Svendsen kan opfatte mit indlæg på en sådan måde, at Fremskridtspartiet burde stemme for forslaget, må jeg nok sige, at han kun har hørt hvert tiende af de ord, jeg sagde.
Anne Baastrup (SF), 2010-05-06:
Jeg tror ikke, at lige præcis det her lovforslag i sig selv isoleret set får tog til tiden, men man kan i hvert fald sige, at der måske er en chance for, at det kommer til at blive bedre i forhold til den konstruktion, der har været, som den nuværende regering lavede tilbage i 2004, og som vi nu med det her lovforslag slutter med.
Lene Espersen (KF), 2006-04-18:
Det gælder ikke mindst den styrkelse af kontrollen, som Socialdemokratiet ønsker, at der skal ske, for så vidt angår bestemmelsen i § 110 a, stk. 2, den bestemmelse, der vedrører Politiets Efterretningstjenestes adgang til oplysninger fra andre offentlige myndigheder.
Lea Wermelin (S), 2020-05-06:
For mig bekendt har det ikke været meldingen fra partiet indtil nu, og det siger jo noget om den forskel, der er: Man taler om, at man gerne vil naturen, men når det så kommer til stykket – når det også bliver lidt svært, og når det også kræver, at man rent faktisk stempler ind og siger, at her vil man gøre noget andet end det, der er gjort i 30 år – så bliver det bare ikke rigtig til noget.
Kirsten Normann Andersen (SF), 2024-11-21:
Det betyder ikke, at alt nødvendigvis er fejlfrit, men det betyder, at vi har rystet posen og har besluttet os for, at vi vil i en anden retning, og det tror jeg ældreplejen har brug for, og jeg tror, det kommer de ældre til gavn, og jeg tror, det kommer de ansatte til gavn.
Martin Henriksen (DF), 2011-05-26:
Det ville jo være tudetosset ikke at gøre det, for vi ved jo godt inderst inde, hvor det er, problemerne er, og vi ved godt, for hvem det gælder, at der er størst sandsynlighed for, at de, når de kommer til Danmark, forholdsvis let kan blive en del af det danske samfund.
Peder Hvelplund (EL), 2022-02-11:
Jeg synes, vi skal tage det med og arbejde videre med det, men jeg synes, at det er nødvendigt, at vi gør det som en del af en samlet pakke, hvor vi kan tage flere forskellige initiativer, så vi kan sikre, at vi får en reel kontrol og en reel håndhævelse af den lovgivning, vi vedtager herinde.
Anne Baastrup (SF), 1998-11-19:
Og i den forbindelse kan man så også se de elektroniske fingeraftryk. Så jeg vil afslutningsvis sige, at jeg synes, det er meget, meget vigtigt, at vi holder den her debat på en sådan måde, at vi får en lovregulering, der bliver ordentlig, som er gennemtænkt, hvor ingen bliver til grin, og hvor vi først og fremmest forhindrer fremtidige krænkelser af børn.
Peter Skaarup (DF), 2004-04-16:
SF burde vel også konstruktivt gå ind for at bevare de gode sider ved Christiania, de alternative måder at leve på, som christianitterne har haft, og som jeg synes har været spændende og gode, og som mange sikkert synes er interessante, og så skrotte det, der har været skidt, hashhandelen, og alt det, som har medført den store politiindsats.
Peter Duetoft (CD), 1998-03-27:
Jeg var specielt glad for et enkelt afsnit i hr. Fogh Rasmussens tale, nemlig det med enestuerne og de sindslidende, så jeg har såmænd bare et enkelt spørgsmål, nemlig om Venstre nu vil støtte det forslag, der kommer fra SF og CD om, at der skal indbygges krav til standarden for psykiatriske afdelinger i psykiatriloven.
Kirsten Normann Andersen (SF), 2021-04-16:
Men blot så jeg også forstår det: Skal jeg forstå, at det, Venstre siger, er, at det kun er førstegangsfødende, der skal have ret til at blive på hospitalet til et barselsophold på 2 dage, altså det gælder kun for førstegangsfødende, og at Venstre ikke kan stemme for forslaget, fordi det giver ret til alle fødende at blive på hospitalet, indtil de selv synes, de er klar til at tage hjem?
Simon Emil Ammitzbøll (RV), 2008-06-10:
Så til det historiske: Det er sådan, at første gang, vi behandlede Dansk Folkepartis forslag om Hizb-ut-Tahrir, havde vi lige fået den første redegørelse fra Rigsadvokaten, der sagde, at der ikke var grundlag for at forbyde Hizb-ut-Tahrir.
Kent Kirk (KF), 1997-11-25:
Men jeg vil ærligt indrømme, at de ikke er diskuterende, men efter min opfattelse skal de heller ikke være det, for diskussionen må de politiske partier tage sig af. Og som hr. Ole Stavad var inde på tidligere, har vi i forbindelse med folkeafstemningskampagnen også fået tilført nogle midler, som er til vores rådighed, og som gør os i stand til at lave det nødvendige materiale.
Kristian Thulesen Dahl (DF), 2014-10-09:
Sagen er jo, at de, der måtte mene, der er et reelt problem i forhold til Europol, bør sætte sig i spidsen for at forhandle en parallelaftale, som det jo hedder, en aftale med de andre EU-lande om, at Danmark kan udveksle oplysninger også fremover i forhold til forbryderes grænseoverskridende adfærd.
Pia Olsen Dyhr (SF), 2013-10-31:
Transportministeriet har jo været igennem en omstrukturering, som bl.a. betyder, at vi har Trafikstyrelsen i dag, som både skal kigge på vej, på kollektiv trafik, på cyklisme, altså se på transporten i en helhed, og derfor også skal afveje de forskellige hensyn, når det handler om, om vi skal prioritere kollektiv trafik i den pågældende situation eller prioritere udbygning af vejene.
Simon Emil Ammitzbøll (LA), 2013-04-05:
Vi synes sådan set også, at forslaget er ret godt, så længe der står, at Folketinget pålægger regeringen i indeværende folketingssamling at fremsætte de nødvendige lovforslag og foretage de fornødne administrative ændringer, der sikrer en samlet og koordineret indsats, der kan nedbringe antallet af udlændinge, der opholder sig ulovligt i Danmark.
Tove Fergo (V), 2001-01-25:
Og så har vi nogle ganske få privathospitaler, og vi har de hospitaler, der er i udlandet, og det er så de mennesker, som har råd til det, der kan tage derud, men de, der ikke har råd til det, må finde sig i at få den diagnose og den besked, at der ikke er mere behandling her i Danmark.
Mogens Lykketoft (S), 2004-11-24:
Jo, men jeg mener jo, at den konstatering, som Jesper Burlin gør, nemlig hvad vi faktisk har kunnet gøre med den form for indsats, der har været i gang indtil nu, burde give statsministeren anledning til meget mere konkrete overvejelser om, hvordan Danmark kunne have en bedre profil, en anden profil end at blive opfattet af det meste af det irakiske samfund som en del af en besættelsesstyrke
Anders Fogh Rasmussen (V), 1998-01-27:
Men når vi lægger beretningen fra undersøgelseskommissionen ved siden af de svar, regeringen i de sidste 5 år har givet til Folketinget, er det klart for os, at statsministeren og finansministeren har fortiet oplysninger, der er af væsentlig betydning for Folketingets bedømmelse af sagen. Statsministeren har flere gange hævdet, at alle sten er blevet vendt i denne sag.
Søren Krarup (DF), 2007-04-19:
Jeg ville foreslå det, og jeg vil så med hensyn til de religiøse forkyndere sige, at det var ud fra en interesse i at sørge for, at de, der kom ind i landet og havde den opgave at forkynde, også var i stand til at gøre det på et nogenlunde ordentligt dansk og med en viden om det Danmark, de kom til.
Margrete Auken (SF), 2004-03-31:
Betragter Det Konservative Folkeparti det som et lille skridt, at man nu definitivt slår fast, at det er helt tilladt at undfange og føde et menneske med det ene formål - uanset al den kærlighed, vi er enige om vil møde det barn - at blive et middel for et andet barn?
Klaus Hækkerup (S), 2004-10-27:
Jeg vil gerne spørge hr. Poul Henrik Hedeboe, om den opsamlingsplads, der er lavet på S-togstrækningen mellem Frederikssund og Ballerup, overhovedet fungerer efter hensigten, eller om ikke de ni tiendedele af opsamlingspladserne står tomme for øjeblikket, og om det så er en løsning, der er brugbar.
Martin Henriksen (DF), 2012-03-20:
Jeg synes, det var en interessant diskussion, der var her mellem Det Radikale Venstre og Venstre, så jeg kunne godt tænke mig at høre, om ikke fru Inger Støjberg kan bekræfte det, jeg nu vil læse op fra det lovforslag, som vi behandler her i dag.
Helge Adam Møller (KF), 2011-03-22:
Hvis der så er nogen, der tænker mere på deres egen lille familie end på erhvervslivet – der kunne være enkelte – må jeg også bare sige, at alle de familier fra Jylland, der er trætte af Legoland, fordi de har besøgt det 2-3 gange, og nu skal besøge BonBon-Land, nu kommer ½ time hurtigere frem til BonBon-Land, som ligger lige der, hvor omfartsvejen starter eller ender, afhængigt af hvilken side man kommer fra.
Flemming Møller Mortensen (S), 2018-03-15:
Når jeg siger det her, er det for at nå frem til at sige, at vi fra socialdemokratisk side ikke kan se, at der er et behov for at fokusere på det, der er beslutningsforslagets sigte her, nemlig at man skal pålægge regeringen at sørge for, at der etableres medicinfrie behandlingstilbud i behandlingspsykiatrien i samtlige regioner.
Martin Geertsen (V), 2015-04-15:
Spørgsmålet lyder: Er ministeren enig med Socialdemokraternes politiske ordfører, Maja Panduro, i, at »det passer ikke«, at regeringen har givet flygtningefamilier med tre børn 10.000 kr. mere om måneden, og hvorfor har ministeren i givet fald under ministeransvar oplyst, at flygtningefamilien med de gældende regler i 2011 samlet ville modtage 330.305 kr.
Inger Støjberg (V), 2016-02-02:
Det er faktisk det, der kendetegner det danske arbejdsmarked, altså at der er et meget stort flow – at der er mange, der går fra ét job til et andet, at der er mange, der kommer ind på arbejdsmarkedet, og at der er mange, der træder ud af arbejdsmarkedet, også bare i løbet af en måned.
Jan E. Jørgensen (V), 2013-11-01:
Jeg ved jo af gode grunde, da jeg selv sidder i kommunalbestyrelsen på Frederiksberg, at der har Venstre og Liberal Alliance kæmpet og kæmper stadig væk en indædt kamp for at få kommunalbestyrelsens flertal til at sænke grundskyldspromillen, slet ikke ned til 16, fordi vi er helt oppe på 27, men i hvert fald få den sænket, og det har desværre vist sig at være en meget, meget svær kamp.
Andreas Steenberg (RV), 2012-12-11:
Vi tager det sidste først: Den her regering arvede en besparelse på 5 pct. på staten, og der synes jeg helt oprigtig talt, at det er godt gået, at den besparelse er blevet udført på en måde, der gør, at 85 pct. af de job, der er blevet nedlagt, er blevet nedlagt i København – hvis man altså ser på det i en landdistriktsvinkel.
Benny Engelbrecht (S), 2013-03-12:
En del af spørgsmålet handler selvfølgelig også om det grønne i forhold til energieffektiviteten, ingen tvivl om det, og at man på sigt kan gøre jernbanen uafhængig af fossile brændstoffer, ligesom vi i øvrigt skal gøre det med resten af samfundet.
Morten Messerschmidt (DF), 2005-04-29:
Søjlestrukturen falder bort, sådan at EU-Domstolen på en lang række nye områder ikke bare får kompetence til at idømme den danske stat bøder, hvis ikke vi nikker, bukker og skraber for EU's diktat, men oven i købet får ret til at suspendere vore rettigheder i Ministerrådet og andre organer, således at vi ingen indflydelse har på de beslutninger, som andre lande træffer over Danmark.
Anne Grete Holmsgaard (SF), 2003-03-12:
Så er man nemlig ude i kreativt bogholderi og ikke i seriøst klimaarbejde, hvor man reelt arbejder sammen om at mindske udslippet af drivhusgasser, og det er derfor meget afgørende, at vi får regeringens svar på: Vil regeringen afstå fra at bruge danske skattekroner eller andre midler til at købe varmluftkvoter med i Rusland eller andre lande?
Jann Sjursen (KRF), 2000-02-24:
Vi står i spændingsfeltet imellem ønsket om at bekæmpe snyd og bedrageri af forskellig slags og så ønsket om ikke at få for megen kontrol, for megen overvågning, fordi det på mange måder også er med til at ødelægge de menneskelige relationer, med til at gøre, at vi baserer vores relationer på mistillid i stedet for tillid.
Line Barfod (EL), 2004-10-21:
Jeg vil meget nødig begynde at udtale mig om, hvad den, der har skrevet lederen i Berlingske, har læst og ikke har læst, men jeg er enig med hr. Helge Adam Møller i, at der er forskel på, om man får taget en blodprøve eller en spytprøve.
Ane Halsboe-Jørgensen (S), 2025-01-16:
Jeg ser det som en hjørnesten i, at vi er det samfund, vi er, men også en væsentlig årsag til, at vi har et velfungerende og fleksibelt arbejdsmarked til gavn for både lønmodtagere og virksomheder, at vi har nogle rammer, hvor de her ting kan lade sig gøre.
Michael Aastrup Jensen (V), 2007-04-10:
I Venstre finder vi endvidere forslaget yderst gennemtænkt, da det, til trods for at det er en obligatorisk forsikring, giver forsikringsselskaberne mulighed for at konkurrere med hinanden om at sammensætte de bedste forsikringer for såvel boligkøbere som boligopførere.
Hans Christian Schmidt (V), 2002-01-23:
Jeg har fuld forståelse for, at det for nogle folketingsmedlemmer kan forekomme fremmed, at man lige pludselig nu, når man vurderer miljøpolitik, også er nødt til at strejfe spørgsmålet om økonomi indimellem, men det vil ikke desto mindre være noget af det, der kommer til at præge debatten.
Lykke Friis (V), 2011-03-16:
Nu var der jo en del spørgsmål vedrørende barsel, og der vil jeg da bare sige, at vi kommer til at tage initiativer – det fremgår så også af perspektiv- og handlingsplanen, som netop er blevet oversendt til Folketinget – i forbindelse med at opfordre virksomheder til i højere grad at engagere sig i emnet barsel.
Lars Boje Mathiesen (NB), 2022-05-12:
Nu blev der nævnt de der 128 mio. kr. eller sådan noget, tror jeg det var, man satte i værk fra den tidligere regerings side for at få, jeg tror, det var 13.000 flere handicappede i job frem til 2025, og jeg kunne godt tænke mig, at vi måske besøgte det og så på, hvordan det så er gået med de midler, det var satspuljemidler, man satte af.
Grete Schødts (S), 1997-11-06:
Når fru Pia Kjærsgaard gentagne gange siger, at pensionister skal have en ordentlig folkepension, så vil jeg godt bede fru Pia Kjærsgaard om her fra Folketingets talerstol at røbe over for pensionisterne, hvad det er for en størrelse folkepension, Dansk Folkeparti vil foreslå.
Ellen Trane Nørby (V), 2021-03-17:
Det synes vi er rigtig, rigtig ærgerligt, og det sætter jo de unge, der går på en erhvervsuddannelse, i en situation, hvor deres uddannelse kommer til at foregå hjemme foran en computerskærm i stedet for med mureskeen – eller for konditorens vedkommende tyllesprøjten – i hånden, eller hvad det nu er for nogle materialer, man skal have hænderne i for at tage en erhvervsfaglig uddannelse.
Helge Adam Møller (KF), 2001-04-24:
Det er nogle fornuftige, modne, voksne mænd og kvinder, som i deres arbejde er med til at sikre, at dette demokrati overlever bedst muligt til gavn for de fleste, ja, selv for hr. Keld Albrechtsen. Men jeg kan ikke garantere, at der ikke kan være én af de mange hundrede ansatte, som indimellem en enkelt gang bryder en lov eller en bestemmelse; det er der også folketingsmedlemmer der gør.
Poul Nødgaard (DF), 2005-04-21:
Jeg synes også – men det er så en anden sag, og det er en personlig betragtning – at de ministre, der udtræder af Folketinget, svigter deres vælgere, fordi de er valgt, og man må kunne forvente, at de varetager det job, som de er valgt til ved det valg, der netop er overstået.
Karen Hækkerup (S), 2008-01-11:
Af ting, jeg vil nævne, og som vi er rigtig glade for er med, er både forslaget om, at kredsdommerne i Grønland, som i parentes bemærket er lægmænd og dem, der behandler sagerne ved kredsretterne sammen med to domsmænd, nu skal ansættes på fuld tid og uddannes.
Kristian Thulesen Dahl (DF), 2018-12-05:
Er det, fordi hr. Søren Søndergaard deler det synspunkt, som jeg læste op tidligere, som er udtalt af rådgiveren i migrationsspørgsmål fra Den Afrikanske Union, som repræsenterer 55 afrikanske lande, nemlig: Erklæringen vil få retlige virkninger.
Sophie Hæstorp Andersen (S), 2010-06-03:
Mange knæskader heler sig selv i løbet af 2-3 måneder, men med en garanti på 1 måned ligger der et helt klart incitament til, at en kirurg siger: Ah, det her kan da ordnes kirurgisk; om en måned er du klar til at gå på arbejde igen.
Finn Sørensen (EL), 2014-03-13:
Enhedslistens forslag til vedtagelse lyder således: Forslag til vedtagelse »Folketinget konstaterer, at EU i stigende grad blander sig i reglerne om arbejdsmarkeds- og velfærdsydelser, og at denne indblanding fremmer social dumping og på sigt kan medføre underminering af den danske overenskomst- og velfærdsmodel.
Søren Krarup (DF), 2004-05-19:
Jeg siger ikke nødvendigvis, at den skal forbydes, hvis det ikke er juridisk muligt, men den skal i hvert fald undsiges, og man skal ikke som integrationsministeren stille sig frem og sige, at tørklædet, som er et missionerende symbol, er noget ligegyldigt. Det er begyndelsen, som det hedder »I krigens hus«.
Sonja Mikkelsen (S), 1998-04-22:
Fru Anne Baastrup har lige præcis fat i den problemstilling, som jeg inviterer partierne i Folketinget til at drøfte sommeren over med henblik på at finde en fælles strategi for den samlede jernbanedrift i Danmark. Med hensyn til linjeføringen København-Ringsted tror jeg, det er vigtigt, at vi stadig væk har en åben situation, hvor vi, så vidt det overhovedet er muligt, får taget hensyn til de borgerinteresser, der er i den sammenhæng, og derudfra får truffet beslutning om, hvilket projekt der efterfølgende skal gennemføres. Det hænger selvfølgelig også i nogen grad sammen med den strategi, men det er ikke alene et spørgsmål om, hvilken strategi der vælges for banen.
Ole Birk Olesen (LA), 2023-04-13:
Vi ser også i miljøpolitikken og klimapolitikken, at efterhånden som alle partier i Folketinget er enige om, at man skal gøre alle fornuftige ting for at komme problemerne i møde, så begynder de partier, der har behov for at dyrke deres egen profil, at komme med de ufornuftige forslag for at hævde, at de vil noget mere.
Margrethe Vestager (RV), 2013-05-21:
Vi synes, at betalingsparkering kan være en fornuftig ting, hvis man gerne vil have, at folk har en given adfærd, altså lader være med at køre alle deres biler ind til midtbyen i Aarhus eller til det centrale København, men parkerer andre steder og benytter kollektiv trafik – altså en adfærdsregulering – og så kommunerne kan få finansieret de omkostninger, de har ved at etablere parkeringsanlæg.
Brian Mikkelsen (KF), 2009-04-02:
Sammenfattende mener jeg ikke, at en formel handlingsplan er nødvendig eller hensigtsmæssig, da der allerede er stor fokus på med mulighed for løbende tilpasninger at iværksætte og styrke konkrete initiativer på området. Regeringen kan på den baggrund ikke støtte det foreliggende beslutningsforslag.
Morten Bødskov (S), 2020-04-23:
Et yderligere element i lovforslaget – det skal være min sidste bemærkning, og som nok skaber en vis genkendelse, det kunne jeg høre på hr. Dennis Flydtkjær, og som måske også kan synes lidt mærkværdigt – er, at det foreslås at ophæve reglerne for digitale salgsregistreringssystemer, som blev vedtaget kort før jul, og så fremsætte dem nu her igen.
Aage Frandsen (SF), 2002-11-15:
Det siger sig selv, at det er fornuftigt at give borgerne en lettere mulighed for at udfylde selvangivelsen, endda forstået på den måde, at vedkommende er helt fri for det, når det er teknisk muligt, og det er det i de to tilfælde her, mere end det har været før, og så skal man selvfølgelig benytte sig af den teknologiske mulighed, som er til stede.
Anne Baastrup (SF), 2003-11-07:
Det må vist være konklusionen eller i hvert fald min opfattelse af, hvad Dansk Folkeparti reelt mener. Fru Charlotte Dyremoses indlæg gik på, at alt er på en eller anden måde godt, og hvis det ikke er godt nok, kommer ministeren med et initiativ, og så vil De Konservative naturligvis støtte det. Jeg kvitterer for fru Margrethe Vestagers kritik af, at der var for meget af Børnerådets egen definition af, hvordan det finder, at man skal ændre folkeskolens måde at leve op til sin formålsparagraf på.
Aase D. Madsen (DF), 1999-11-16:
Dansk Folkeparti mener i øvrigt, at det først og fremmest er det danske kulturbehov, bibliotekerne skal tilgodese. Så er der i forslaget også nævnt det med kursus- og konsulenttjenester, som vi finder skal undersøges nøje, således at det ikke bliver konkurrenceforvridende.
Per Dalgaard (DF), 2004-12-01:
Jeg kan ikke lade være med at spørge fru Anne Baastrup, om det så ikke er glædeligt for hende, at dommerne er om ikke ligeglade så i hvert fald meget, meget træge med hensyn til at forsøge at forhøje de strafferammer, vi egentlig herindefra signalerer er et ønske ikke kun fra os politikere, men også fra befolkningen som sådan.
Jan E. Jørgensen (V), 2017-04-20:
Og det er jo også sådan, at når man har et ægteskab og den ene part ønsker at forlade ægteskabet, så er alt sammen ikke den enes skyld og intet den andens skyld, og derfor har Brexit selvfølgelig også gjort, at man i EU har sat gang i en selvransagelsesproces, og det er godt.
Ole Stavad (S), 2005-06-09:
Det, jeg kan bekræfte over for hr. Jakob Axel Nielsen, er, at vi, inden vi gik ind i forhandlingerne, efter at vi i første omgang var blevet smidt ud og havde fået invitationen igen, med erfaringerne fra forløbet på skrift fik at vide, hvad der forlods var givet tilsagn om fra regeringen som grundlag for de videre forhandlinger, og at regeringen på en række centrale områder løb fra det tilsagn, vi havde fået som grundlag for at forhandle videre.
Ellen Trane Nørby (V), 2017-01-18:
Nogle af midlerne har vi jo i fællesskab besluttet skal gå til nye faciliteter, og man kan jo se, at det første hospital er taget i brug, og andre er ved at blive bygget, så der kan sikres bedre faciliteter, også i forhold til at sikre mindre tvang i psykiatrien og sikre nogle bedre forhold for patienterne.
Sophie Løhde (V), 2012-12-17:
Venstre har jo sådan set fremlagt et finanslovforslag, hvor vi netop går ind og prioriterer sådan, at det for os er en afgørende prioritet, at regeringen, nej, patienterne – ja, det kunne også være, at regeringen trængte til det – både har adgang til den hurtige udredning og adgang til den hurtige behandling.
Søren Kolstrup (EL), 1998-04-30:
Forældrene kan få at vide, at hvis de ikke melder børnene til førskoletilbudet og møder punktligt frem, vil barnet blive henvist til en modtagelsesklasse, der er placeret langt fra hjemmet, når barnet når den skolepligtige alder, og det anser vi mildt sagt for uheldigt.
Tom Behnke (FRI), 2000-02-10:
Hvis man ønsker at fortsætte med at modtage undervisning i dansk eller dansk kultur, ja, så vil man selv skulle betale for det, og sådan bør det selvfølgelig også være i Danmark. Det er trods alt skatteydernes surt sammenskrabede penge, vi forvalter her i Folketinget, og når vi gør det, bør vi selvfølgelig forvalte dem med omtanke og med omhu, og da skal pengene på det her punkt udelukkende gå til danskundervisning og ikke til undervisning i modersmål og hjemlandets egen kultur. Det er jo også en meget særegen dansk foreteelse, det her med, at man bruger så mange penge på at give undervisning i udlændinges eget modersmål.